bartmannskrukke
Store norske leksikon,Kunst og estetikk,Glass og keramikk,Glass og keramikk – begreper
Bartmannskrukke er en tysk kule- eller pæreformet krukke med kort hals. På halsen og overgangen til korpus er det støpt i relieff et mannshode med langt skjegg.
Formen er kjent allerede i romertiden, men fra 1500-tallet ble bartmannskrukker produsert i Köln og litt senere i nabobyen Frechen.Bartmannskrukker ble laget i steingods med grå skjerv og brun saltglasur. Tilsvarende krukker kan forekomme også fra andre rhinske lokaliteter og ble laget helt til ut på 1800-tallet. Bartmännchen brukes om de minste eksemplarer. Les mer i Store norske leksikon keramikk Kunst i Tyskland Litteratur Klinge, Ekkart (1979). Deutsche Steinzeug der Renaissance- und Barockzeit, Hetjens-Museum / Deutsches Keramikmuseum